[{"text_idx": "#000005", "text": "Cafodd y model prydferth hwn o Bwmp Dw\u0302r Melingriffith ei ddylunio, a\u2019i gynhyrchu ar argraffydd 3D, gan Roger John. Cafodd y model ei arddangos yn y Gynhadledd Archaeoleg Ddiwydiannol flynyddol ac yng Nghynhadledd y Gymdeithas Dyfrffyrdd Mewndirol a bu\u2019n ganolbwynt sawl sgwrs. Mae\u2019n enghraifft wych o\u2019r lefel o gymhlethdod geometregol y gellir ei chyflawni gan ddefnyddio technoleg fodern, ac yn dangos hefyd sut y gall cyfryngau newydd ddod a\u0302 thechnoleg fecanyddol o oes flaenorol yn fyw mewn ffordd mor uniongyrchol a diddorol. Rydym yn hynod ddiolchgar i Roger John am ganiata\u0301u i ni ddangos ei luniau o\u2019r model."}, {"text_idx": "#000006", "text": "Cafodd pwmp dw\u0302r gwreiddiol Melingriffith (NPRN: 34441), Yr Eglwys Newydd, Caerdydd, ei ddylunio gan Watkin George, peiriannydd yng Ngwaith Cyfarthfa, ym 1793. Ei bwrpas oedd pwmpio dw\u0302r o Waith Tunplat Melingriffith (NPRN: 40456) yn o\u0302l i Gamlas Morgannwg. Credir i\u2019r pwmp dw\u0302r presennol, a gafodd ei adnewyddu yn y 1980au ac eto yn 2008-2011, gael ei osod yn lle\u2019r pwmp cyntaf ym 1807. Cafodd ei ddylunio gan John Rennie."}, {"text_idx": "#000010", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]